KIŠNI DAN

Dosadan je jako

ovaj kišni dan,

nebo sve je sivo,

ja, zatvoren u stan.

Vjetar južni puše,

zrak donosi vlažan,

kišobran mi polovio

njegov zapuh snažan.

Kišni oblak iscurio,

gazim mokar put,

cipele su zaprljane,

mokar mi kaput.

Na dvorištu djece nema,

ne izlaze danas van,

pokvarila im kiša ova

igre svake plan.

POČETAK ŠKOLE

Hura! Hura!

Kakva bura!

- Iz oblaka?

- Ne, od đaka!

Rujan ruji rujno voće,

U rujnu i škola poče.

Igrališta puna cike,

Puna cike, puna vike!

Započele igre nove,

Svatko gradi nove snove.

UPUTE:

**1. stranica**

Pjesme složiti u stupce – koliko kitica (strofa) toliko stupaca. Svaka kitica u svoj stupac. U drugoj pjesmi staviti i crtu između stupaca.

**2. stranica**

- Preuzeti tekst još jedne pjesme o jeseni s interneta te ga urediti i složiti u stupce.

- Napraviti tablicu naslova U JESEN… sa dva stupca – VOLIM i NE VOLIM te popuniti svojim primjerima. Tablicu urediti: visina i širina, poravnanje, sjenčanje, obrubi.

**Zaglavlje i podnožje**

Urediti zaglavlje i podnožje. Zaglavlje – naslov *Pjesme o jeseni* te vaše ime i prezime. Podnožje – broj stranice.

**Tekst**

Urediti sav tekst: boja, veličina, font i ostalo.

**Slike**

Rad upotpuniti slikama.